《闻京师得雨志喜》
清代·弘历

仲春月二日，自京始发轫。雪后宜快晴，土脉溥滋润。

心幸胜往年，麦收拟转瞬。巡方逮半月，山地燥颇迅。

谓当一雨佳，耕犁及时趁。五台值密雪，又恐伤苗嫩。

大吏亲奏言，保阳雨盈寸。度岭雪都消，以此释忧闷。

今朝京报至，亦得甘膏信。地气益沾溽，发生日以奋。

麦熟洗心雨，闻诸老农论。志喜吟长言，吾将命田畯。